**Realizacija Školskog preventivnog programa**

**prvo polugodište šk. god. 2021./2022.**

Svrha Školskog preventivnog programa je prevencija i suzbijanje nasilja, ovisnosti i svih neprihvatljivih oblika ponašanja.

Rad s učiteljima, učenicima i roditeljima usmjeren je na promicanje znanja i vještina koje mogu učvrstiti i unaprijediti zdrav stil življenja, promicati zdravlje i prevenciju bolesti, pravilnu organizaciju slobodnog vremena, kvalitetnu ponudu sportskih i drugih kreativnih sadržaja.

Stvaranje pozitivnog pedagoškog ozračja i senzibiliteta učitelja, učenika i roditelja za preventivno djelovanje imaju zajednički zadatak smanjiti interes mladih za uzimanje sredstava ovisnosti i unaprijediti zdrav način života.

Edukacija je usmjerena na rad s učenicima, učiteljima i roditeljima.

 **EDUKACIJA UČENIKA**

13. rujna 2021. Međunarodni dan prašuma – pješačenje, učenici premetne nastave

20. rujna 2021. Svjetski dan prve pomoći, radionice prve pomoći, 5. r., Crveni križ Našice

27. rujna 2021. S učenicima sedmoga razreda provedena je anketa, „*Zaštita mentalnog zdravlja  djece i mladih“* u sustavu javnog zdravstva Osječko-baranjske županije , ZZJZ Osječko-baranjske županije.

29. rujna 2021. Svjetski dan školskog mlijeka, svim učenicima podijeljeno mlijeko s kratkim predavanjem o važnosti mlijeka u svakodnevnoj prehrani.

29. rujna 2021. Međunarodni dan svjesnosti o gubitku i bacanju hrane – slikovnice za učenike 1. r. Ministarstvo poljoprivrede.

15. listopada 2021. održano predavanje za učenike prvog razreda „Sigurnost u prometu“, PP Našice.

15. listopada 2021. Svjetski dan pješačenja – učenici razredne nastave, pješačenje.

18. listopada 2021. Dani kruha i zahvalnosti za plodove zemlje, Dani kaše – Marijini obroci, blagovanje kaše, nošenje plavih majica (boja Marijinih obroka), humanitarna akcija, učenicima je objašnjena važnost hrane.

20. listopada 2021. Svjetski dan jabuke, svim učenicima podijeljen sok od jabuke s kratkim predavanjem o važnosti jabuke u svakodnevnoj prehrani.

28. listopada 2021. Kazališna predstava, kazalište Mala scena, predstava „*Huligan*“ za učenike Područne škole Lađanska, u sklopu projekta Ruksak (pun) kulture, nakon predstave održane su i radionice na temu nasilja na sportskim događanjima.

29. listopada 2021. Učenicima petog i šestoga održano je predavanje „*Sigurnost na Internetu*“, održali predstavnici Crvenog križa iz Našica.

7. prosinca 2021. Školski medni dan***,*** svim učenicima prvih razreda podijeljeni promotivni paketi sa staklenkom meda, letkom i edukativnom slikovnicom o važnosti meda u svakodnevnoj prehrani, projekt Ministarstva poljoprivrede i Ministarstva znanosti i obrazovanja. Radionice za učenike prvih razreda održao je g. Mile Ćupurdija, Udruga „Pčela“ Našice.

U studenom je održana edukativna radionica Volontera CK Našice za učenike razredne nastave pod nazivom „Mišica Milica“, a cilj je bio na edukativni način upozoriti djecu kako se ponašati u različitim opasnim životnim situacijama.

9. prosinca 2021. Centar za socijalnu skrb Našice i PP Našice, psiholog Ante Piteša, predavanje o ovisnostima za učenike 7. r.

U prosincu 2021. *Blagdani bez petardi*, PP Našice, Policija u zajednici, održano je predavanje za učenike trećih razreda.

Na satovima razrednih odjela održavale su se radionice o nasilju među učenicima, kao i ostale teme iz preventivnog programa.

**EDUKACIJA RODITELJA**

Razrednici održali predavanje na roditeljskim sastancima „Epidemiološke mjere i zaštita od COVID-a 19“ za sve roditelje.